CELEX: 52020PC0496
Language: el
Date: 2020-09-08
Title: Πρόταση ΚΑΝΟΝΙΣΜΟΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ για την κατάργηση των τελωνειακών δασμών που επιβάλλονται σε ορισμένα προϊόντα

ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 8.9.2020
            COM(2020) 496 final
            2020/0253(COD)
            Πρόταση
            ΚΑΝΟΝΙΣΜΟΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ
            για την κατάργηση των τελωνειακών δασμών που επιβάλλονται σε ορισμένα προϊόντα
            
               
         
         
            
               ΑΙΤΙΟΛΟΓΙΚΗ ΕΚΘΕΣΗ
            
            
               1.ΠΛΑΙΣΙΟ ΤΗΣ ΠΡΟΤΑΣΗΣ
            
            
               •Αιτιολόγηση και στόχοι της πρότασης
            
            
               Στις 21 Αυγούστου 2020 ο επίτροπος κ. Hogan και ο εκπρόσωπος Εμπορίου των ΗΠΑ, κ. Lighthizer, ανακοίνωσαν την πρόθεσή τους να προωθήσουν μια δέσμη μέτρων διευκόλυνσης του εμπορίου, με στόχο την εξάλειψη ή τη μείωση των δασμών για μικρό αριθμό δασμολογικών κλάσεων που καλύπτουν ενωσιακές και αμερικανικές εξαγωγές ύψους 168 εκατ. ευρώ (περίπου 200 εκατ. δολάρια ΗΠΑ)
                  1
               .
            
            
               Η Επιτροπή θεωρεί ότι η πρωτοβουλία αυτή αποτελεί ένα πρώτο βήμα για την αποκλιμάκωση των διμερών εμπορικών εντάσεων και τη διευκόλυνση της επίλυσης των υφιστάμενων διαφορών.
            
            
               Κατ’ ουσίαν, η Επιτροπή προτείνει να προβεί από την πλευρά της στην κατάργηση ορισμένων δασμών για τις καραβίδες και τον αστακό, ενώ οι ΗΠΑ θα παράσχουν δασμολογικές ελαφρύνσεις συγκρίσιμης οικονομικής αξίας σε προϊόντα όπως τα παρασκευασμένα γεύματα, ορισμένα γυάλινα αντικείμενα από μολυβδούχο κρύσταλλο, τα επιχρίσματα επιφανειών, η προωθητική πυρίτιδα, οι αναπτήρες τσιγάρων και τα μέρη αναπτήρων. Οι ΗΠΑ ζήτησαν τη μείωση των δασμών που επιβάλλονται στις καραβίδες και στον αστακό λόγω της πτωτικής πορείας των από μέρους τους εξαγωγών του εν λόγω προϊόντος στην Ευρώπη και στον κόσμο.
            
            
               Οι μειώσεις δασμών θα πρέπει να γίνουν με τρόπο απόλυτα συμβατό με τους κανόνες του ΠΟΕ και να τηρούν την αρχή του μάλλον ευνοούμενου κράτους (αρχή ΜΕΚ). 
            
            
               •Συνέπεια με τις ισχύουσες διατάξεις στον τομέα πολιτικής 
            
            
               Στόχος της παρούσας πρότασης είναι η δημιουργία πρόσθετων ευκαιριών για τις ενωσιακές και τις αμερικανικές επιχειρήσεις, μέσω της κατάργησης ή της μείωσης των σχετικών δασμών. Η πρόταση αναμένεται επίσης να βελτιώσει τις εμπορικές σχέσεις με τις Ηνωμένες Πολιτείες, να αποκλιμακώσει τις εμπορικές εντάσεις και να διευκολύνει την επίλυση των υφιστάμενων διαφορών με τις ΗΠΑ. Η πρόταση συνάδει πλήρως με τη Συνθήκη για την Ευρωπαϊκή Ένωση (ΣΕΕ), η οποία ορίζει ότι η ΕΕ θα πρέπει να εργάζεται με στόχο την προώθηση της ενσωμάτωσης όλων των χωρών στην παγκόσμια οικονομία, μεταξύ άλλων και μέσω της προοδευτικής κατάργησης των περιορισμών του διεθνούς εμπορίου
                  2
               .
            
            
               •Συνέπεια με άλλες πολιτικές της Ένωσης
            
            
               Η πρόταση είναι συνεπής με τις λοιπές πολιτικές της Ένωσης.
            
            
               2.ΝΟΜΙΚΗ ΒΑΣΗ, ΕΠΙΚΟΥΡΙΚΟΤΗΤΑ ΚΑΙ ΑΝΑΛΟΓΙΚΟΤΗΤΑ
            
            
               •Νομική βάση
            
            
               Άρθρο 207 της Συνθήκης για τη λειτουργία της Ευρωπαϊκής Ένωσης (ΣΛΕΕ).
            
            
               •Επικουρικότητα (σε περίπτωση μη αποκλειστικής αρμοδιότητας) 
            
            
               Σύμφωνα με το άρθρο 5 παράγραφος 3 της ΣΕΕ, η αρχή της επικουρικότητας δεν εφαρμόζεται στους τομείς που υπάγονται στην αποκλειστική αρμοδιότητα της ΕΕ. Η τελωνειακή ένωση και η κοινή εμπορική πολιτική συγκαταλέγονται στους τομείς αποκλειστικής αρμοδιότητας της Ένωσης που αναφέρονται στο άρθρο 3 της ΣΛΕΕ. Η πολιτική αυτή περιλαμβάνει τη διαπραγμάτευση εμπορικών συμφωνιών και τη λήψη μέτρων εμπορικής πολιτικής, συμπεριλαμβανομένων των δασμολογικών μειώσεων, σύμφωνα, μεταξύ άλλων, με το άρθρο 207 της ΣΛΕΕ.
            
            
               •Αναλογικότητα
            
            
               Η πρόταση της Επιτροπής συνάδει με την αρχή της αναλογικότητας και είναι αναγκαία με γνώμονα τον στόχο μας για αποκλιμάκωση των εμπορικών εντάσεων με τις ΗΠΑ. 
            
            
               •Επιλογή της νομικής πράξης
            
         
         
            
               Κανονισμός του Ευρωπαϊκού Κοινοβουλίου και του Συμβουλίου.
            
            
               3.ΑΠΟΤΕΛΕΣΜΑΤΑ ΤΩΝ ΕΚ ΤΩΝ ΥΣΤΕΡΩΝ ΑΞΙΟΛΟΓΗΣΕΩΝ, ΤΩΝ ΔΙΑΒΟΥΛΕΥΣΕΩΝ ΜΕ ΤΑ ΕΝΔΙΑΦΕΡΟΜΕΝΑ ΜΕΡΗ ΚΑΙ ΤΩΝ ΕΚΤΙΜΗΣΕΩΝ ΕΠΙΠΤΩΣΕΩΝ
            
            
               •Εκ των υστέρων αξιολογήσεις / έλεγχοι καταλληλότητας της ισχύουσας νομοθεσίας
            
            
               Άνευ αντικειμένου
            
            
               •Διαβουλεύσεις με τα ενδιαφερόμενα μέρη
            
            
               Άνευ αντικειμένου
            
            
               •Συλλογή και χρήση εμπειρογνωσίας
            
            
               Άνευ αντικειμένου
            
            
               •Εκτίμηση επιπτώσεων
            
            
               Άνευ αντικειμένου. Για την ΕΕ οι καραβίδες και ο αστακός δεν είναι ευαίσθητα προϊόντα, καθώς είμαστε καθαρός εισαγωγέας των προϊόντων αυτών. Πέρυσι η ΕΕ-27 εισήγαγε από τις ΗΠΑ προϊόντα καραβίδας και αστακού αξίας 42 εκατομμυρίων ευρώ (15 % των συνολικών εισαγωγών εκτός ΕΕ), ενώ το μέγεθος της αγοράς εκτιμάται σε περίπου 290 εκατομμύρια ευρώ. Οι ενωσιακοί παραγωγοί προμηθεύουν λιγότερο από το 5 % της κατανάλωσής μας. Η κατάργηση των εισαγωγικών δασμών θα στηρίξει τη βιομηχανία τροφίμων και τον κλάδο της φιλοξενίας. Σε αντάλλαγμα, οι ΗΠΑ δεσμεύτηκαν να διευκολύνουν την πρόσβαση στη δική τους αγορά για εξαγωγές προϊόντων της ΕΕ-27 αξίας 143 εκατομμυρίων ευρώ (160 εκατομμύρια δολάρια ΗΠΑ) κατά μέσο όρο την τελευταία τριετία (126 εκατ. ευρώ το 2019), μέσω μείωσης των δασμών κατά 50 %.
            
            
               •Καταλληλότητα και απλούστευση του κανονιστικού πλαισίου
            
            
               Άνευ αντικειμένου
            
            
               •Θεμελιώδη δικαιώματα
            
            
               Η πρόταση συνάδει με τις Συνθήκες της ΕΕ και με τον Χάρτη των Θεμελιωδών Δικαιωμάτων της Ευρωπαϊκής Ένωσης. 
            
            
               4.ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ
            
            
               Η συμφωνία για την ελευθέρωση των βιομηχανικών δασμών θα έχει περιορισμένες αρνητικές επιπτώσεις στον προϋπολογισμό της ΕΕ υπό μορφή διαφυγόντων δασμών λόγω της δασμολογικής απελευθέρωσης των προϊόντων τα οποία καλύπτονται από τις δασμολογικές κλάσεις που αναφέρονται στο παράρτημα του παρόντος κανονισμού, τα οποία αντιπροσωπεύουν δασμούς ύψους περίπου 5,3 εκατομμυρίων ευρώ που καταβάλλονται από τις ΗΠΑ (μέσος όρος 2017-19)
                  3
               .
            
            
               2020/0253 (COD)
            
            
               Πρόταση
            
            
               ΚΑΝΟΝΙΣΜΟΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ
            
            
               για την κατάργηση των τελωνειακών δασμών που επιβάλλονται σε ορισμένα προϊόντα
            
         
         
            
               ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 207 παράγραφος 2,
            
            
               Έχοντας υπόψη την πρόταση της Ευρωπαϊκής Επιτροπής,
            
            
               Αποφασίζοντας σύμφωνα με τη συνήθη νομοθετική διαδικασία,
            
            
               Εκτιμώντας τα ακόλουθα:
            
            
               (1)Η Ευρωπαϊκή Ένωση και οι Ηνωμένες Πολιτείες της Αμερικής (στο εξής: Ηνωμένες Πολιτείες) έχουν τις μεγαλύτερες και βαθύτερες διμερείς εμπορικές και επενδυτικές σχέσεις στον κόσμο και διαθέτουν ιδιαίτερα ολοκληρωμένες οικονομίες. Η αξία του διμερούς εμπορίου αγαθών και υπηρεσιών μεταξύ τους υπερβαίνει το 1 τρισεκατομμύριο ευρώ ετησίως, ποσό που ισοδυναμεί με 3 δισεκατομμύρια ευρώ ημερησίως. Αυτή η στενή εμπορική και επενδυτική σχέση είναι επωφελής για τους καταναλωτές, τους εργαζομένους, τις επιχειρήσεις και τους επενδυτές. 
            
            
               (2)Η Ευρωπαϊκή Ένωση έχει δεσμευθεί να βελτιώσει τις εμπορικές και επενδυτικές σχέσεις με τις Ηνωμένες Πολιτείες. Η δέσμευση αυτή περιλαμβάνει τη χρήση νέων τρόπων και μέσων για τη βελτίωση των διμερών εμπορικών σχέσεων, την αντιμετώπιση των εμπορικών προβλημάτων και την επίλυση των υφιστάμενων εμπορικών διαφορών. Για να αποφευχθεί η περαιτέρω διατάραξη των εν λόγω εμπορικών σχέσεων, οι τελωνειακοί δασμοί που επιβάλλονται από την Ευρωπαϊκή Ένωση στις εισαγωγές θα πρέπει να καταργηθούν για περιορισμένο αριθμό προϊόντων για περίοδο πέντε ετών, σε βάση erga omnes. 
            
            
               (3)Η κατάργηση των τελωνειακών δασμών θα πρέπει να αρχίσει να ισχύει την ίδια ημερομηνία με την ημερομηνία έμπρακτης υλοποίησης της ανακοίνωσης των Ηνωμένων Πολιτειών για μείωση των τελωνειακών τους δασμών σε επιλεγμένο αριθμό προϊόντων, δηλαδή από την 1η Αυγούστου 2020. 
            
            
               (4)Η κατάργηση των τελωνειακών δασμών εξαρτάται από την έμπρακτη υλοποίηση της ανακοίνωσης των Ηνωμένων Πολιτειών για μείωση των τελωνειακών δασμών σε επιλεγμένο αριθμό προϊόντων και από τη μη λήψη, από τις Ηνωμένες Πολιτείες, νέων μέτρων που θα μπορούσαν να υπονομεύσουν τους στόχους της κοινής δήλωσης της 21ης Αυγούστου 2020
                  4
               . 
            
            
               (5)Θα πρέπει να ανατεθούν στην Επιτροπή εκτελεστικές αρμοδιότητες για την αναστολή της εφαρμογής του παρόντος κανονισμού, σε περίπτωση μη πλήρωσης των ανωτέρω όρων.
            
            
               (6)Λόγω του επείγουσας ανάγκης να αποφευχθούν περαιτέρω διαταραχές του εμπορίου, είναι σημαντικό να εφαρμοστεί εξαίρεση από την περίοδο των οκτώ εβδομάδων η οποία προβλέπεται στο άρθρο 4 του πρωτοκόλλου αριθ. 1 σχετικά με τον ρόλο των εθνικών κοινοβουλίων στην Ευρωπαϊκή Ένωση, το οποίο προσαρτάται στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης. Για τον ίδιο λόγο, ο παρών κανονισμός θα πρέπει να αρχίσει να ισχύει αμέσως,
            
            
               ΕΞΕΔΩΣΑΝ ΤΟΝ ΠΑΡΟΝΤΑ ΚΑΝΟΝΙΣΜΟ:
            
            
               Άρθρο 1
            
            
               Κατάργηση τελωνειακών δασμών 
            
            
               Οι εφαρμοστέοι εισαγωγικοί τελωνειακοί δασμοί του Κοινού Δασμολογίου ορίζονται σε 0 % (ατελής εισαγωγή) για τις δασμολογικές κλάσεις που παρατίθενται στο τμήμα Ι του παραρτήματος.
            
            
               Άρθρο 2
            
            
               Όροι για την κατάργηση των τελωνειακών δασμών
            
            
               Η κατάργηση των τελωνειακών δασμών για τα προϊόντα που κατατάσσονται στις δασμολογικές κλάσεις που παρατίθενται στο τμήμα Ι του παραρτήματος του παρόντος κανονισμού υπόκειται στους εξής όρους:
            
            
               α)μείωση τελωνειακών δασμών από τις Ηνωμένες Πολιτείες, σε βάση erga omnes, για τις δασμολογικές κλάσεις που παρατίθενται στο τμήμα ΙΙ του παραρτήματος του παρόντος κανονισμού· και
            
            
               β)αποχή των Ηνωμένων Πολιτειών από τη λήψη νέων μέτρων κατά της Ευρωπαϊκής Ένωσης που υπονομεύουν τους στόχους της κοινής δήλωσης της 21ης Αυγούστου 2020.
            
         
         
            
               Άρθρο 3
            
            
               Προσωρινή αναστολή
            
            
               Αν οι Ηνωμένες Πολιτείες δεν συμμορφωθούν με τους όρους που καθορίζονται στο άρθρο 2 ή αν υπάρξουν επαρκή αποδεικτικά στοιχεία για μελλοντική μη συμμόρφωση, η Επιτροπή μπορεί να εκδώσει εκτελεστική πράξη για να αναστείλει την προβλεπόμενη στον παρόντα κανονισμό κατάργηση τελωνειακών δασμών έως ότου τηρηθούν οι όροι αυτοί. Η εκτελεστική πράξη εκδίδεται σύμφωνα με τη διαδικασία εξέτασης του άρθρου 4 παράγραφος 2.
            
            
               Άρθρο 4
            
            
               Διαδικασία επιτροπής
            
            
               1.Για την εφαρμογή του άρθρου 3 του παρόντος κανονισμού, η Επιτροπή επικουρείται από την επιτροπή τελωνειακού κώδικα, που συστάθηκε με το άρθρο 285 του κανονισμού (ΕΕ) αριθ. 952/2013.
            
            
               2.Όταν γίνεται παραπομπή στην παρούσα παράγραφο, εφαρμόζεται το άρθρο 5 του κανονισμού (ΕΕ) αριθ. 182/2011.
            
            
               Άρθρο 5
            
            
               Έναρξη ισχύος και εφαρμογή 
            
            
               1.Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης. 
            
            
               2.Ο παρών κανονισμός εφαρμόζεται από την 1 Αυγούστου 2020 και η εφαρμογή του λήγει στις 31 Ιουλίου 2025. 
            
            
               3.Η Επιτροπή θα δημοσιεύσει στην Επίσημη Εφημερίδα της Ευρωπαϊκής Ένωσης ανακοίνωση αναστολής, αν η εφαρμογή του παρόντος κανονισμού ανασταλεί σύμφωνα με το άρθρο 3 ή αν ο κανονισμός παύσει να εφαρμόζεται πριν από την 31η Ιουλίου 2025. 
            
            
               4.Κατόπιν σχετικού αιτήματος των οικονομικών φορέων, οι τελωνειακές αρχές των κρατών μελών επιστρέφουν κάθε δασμό που καταβλήθηκε καθ’ υπέρβαση των δασμών που προβλέπονται από τον παρόντα κανονισμό για τις εισαγωγές που πραγματοποιήθηκαν μεταξύ της 1ης Αυγούστου 2020 και της έναρξης ισχύος του παρόντος κανονισμού.
            
            
               Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            
            
               Βρυξέλλες,
            
            
               
                  Για το Ευρωπαϊκό Κοινοβούλιο
                        Για το Συμβούλιο
               
               
                  Ο Πρόεδρος
                        Ο Πρόεδρος
               
            
            
               ΝΟΜΟΘΕΤΙΚΟ ΔΗΜΟΣΙΟΝΟΜΙΚΟ ΔΕΛΤΙΟ «ΕΣΟΔΑ» — ΓΙΑ ΠΡΟΤΑΣΕΙΣ ΠΟΥ ΕΧΟΥΝ ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ ΣΤΟ ΣΚΕΛΟΣ ΤΩΝ ΕΣΟΔΩΝ ΤΟΥ ΠΡΟΫΠΟΛΟΓΙΣΜΟΥ
            
            
               1.ΤΙΤΛΟΣ ΤΗΣ ΠΡΟΤΑΣΗΣ:
            
            
               Κανονισμός του Ευρωπαϊκού Κοινοβουλίου και του Συμβουλίου για την κατάργηση των τελωνειακών δασμών που επιβάλλονται σε ορισμένα προϊόντα
            
         
         
            
               2.ΓΡΑΜΜΕΣ ΤΟΥ ΠΡΟΫΠΟΛΟΓΙΣΜΟΥ:
            
            
               Γραμμή εσόδων (κεφάλαιο/άρθρο/θέση): 
            
            
               Γραμμή εσόδων: Κεφάλαιο 1 2, άρθρο 1 2 0 
            
            
               Ποσό που εγγράφεται στον προϋπολογισμό για το έτος αναφοράς: 22 156 900 000 EUR 
            
            
               (μόνο στην περίπτωση εσόδων για ειδικό προορισμό): 
            
            
               Τα έσοδα θα διατεθούν στην ακόλουθη γραμμή δαπανών (κεφάλαιο/άρθρο/θέση): άνευ αντικειμένου
            
            
               3.ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ
            
            
               ◻
                     Η πρόταση δεν έχει δημοσιονομικές επιπτώσεις
            
            
               X
                     Η πρόταση δεν έχει δημοσιονομική επίπτωση στις δαπάνες, αλλά έχει δημοσιονομική επίπτωση στα έσοδα
            
            
               ◻
                     Η πρόταση έχει δημοσιονομική επίπτωση στα έσοδα για ειδικό προορισμό
            
            
               Η επίπτωση στα έσοδα είναι η ακόλουθη: 
            
            
               (εκατ. EUR με ένα δεκαδικό ψηφίο)
            
            
                     
                        Γραμμή εσόδων
                     
                  
                  
                     
                        Επίπτωση στα έσοδα
                           5
                         
                           6
                        
                     
                  
                  
                     
                        Περίοδος XX μηνών, που αρχίζει την ηη/μμ/εεεε (κατά περίπτωση)
                     
                  
                  
                     
                        Έτος N
                     
                     
                  
               
                     
                        Κεφάλαιο 12, άρθρο 120 – Τελωνειακοί δασμοί και λοιποί δασμοί που αναφέρονται στο άρθρο 2 παράγραφος 1 στοιχείο α) της απόφασης 2014/335/ΕΕ, Ευρατόμ.
                     
                  
                  
                     
                        -2,2 
                     
                  
                  
                     
                        Περίοδος 5 μηνών, από την 1/8/2020
                     
                  
                  
                     
                        2020
                     
                  
               
            
                     
                        Κατάσταση μετά τη δράση
                     
                  
               
                     
                        Γραμμή εσόδων
                     
                  
                  
                     
                        2021
                     
                  
                  
                     
                        2022
                     
                  
                  
                     
                        2023
                     
                  
                  
                     
                        2024
                     
                  
                  
                     
                        2025
                     
                  
               
                     
                        Κεφάλαιο 12, άρθρο 120
                     
                  
                  
                     
                        -5,3 εκατ. €
                     
                  
                  
                     
                        -5,3 εκατ. €
                     
                  
                  
                     
                        -5,3 εκατ. €
                     
                  
                  
                     
                        -5,3 εκατ. €
                     
                  
                  
                     
                        -3,1 εκατ. €
                     
                  
               
            
               (Μόνο στην περίπτωση εσόδων για ειδικό προορισμό, υπό τον όρο ότι η γραμμή του προϋπολογισμού είναι ήδη γνωστή):
            
            
                     
                        Γραμμή δαπανών
                           7
                        
                     
                  
                  
                     
                        Έτος N
                     
                  
                  
                     
                        Έτος N+1
                     
                  
               
                     
                        Κεφάλαιο/άρθρο/θέση ...
                     
                  
                  
                     
                  
                  
                     
                  
               
                     
                        Κεφάλαιο/άρθρο/θέση ...
                     
                  
                  
                     
                  
                  
                     
                  
               
            
                     
                        Κατάσταση μετά τη δράση
                     
                  
               
                     
                        Γραμμή δαπανών
                     
                  
                  
                     
                        [N+1]
                     
                  
                  
                     
                        [N+2]
                     
                  
                  
                     
                        [N+3]
                     
                  
                  
                     
                        [N+4]
                     
                  
                  
                     
                        [N+5]
                     
                  
               
                     
                        Κεφάλαιο/άρθρο/θέση ...
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        Κεφάλαιο/άρθρο/θέση ...
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
         
            
            
               4.ΜΕΤΡΑ ΓΙΑ ΤΗΝ ΚΑΤΑΠΟΛΕΜΗΣΗ ΤΗΣ ΑΠΑΤΗΣ
            
            
               [...]
            
            
               5.ΑΛΛΕΣ ΠΑΡΑΤΗΡΗΣΕΙΣ
            
            
               Οι υπολογισμοί βασίστηκαν στα διαθέσιμα στατιστικά στοιχεία, βάσει των οποίων εκτιμάται ότι οι τελωνειακοί δασμοί που θα απολεσθούν λόγω της δασμολογικής απελευθέρωσης των προϊόντων τα οποία καλύπτονται από τις δασμολογικές κλάσεις που αναφέρονται στο παράρτημα του παρόντος κανονισμού αντιπροσωπεύουν δασμούς ύψους περίπου 5,3 εκατομμυρίων ευρώ ετησίως που καταβάλλονται από τις ΗΠΑ (μέσος όρος 2017-19). 
            
         
         
            
                  
                     (1)
                  
                        Το ποσό αυτό αποτελείται από εισαγωγές της ΕΕ-27 από τις ΗΠΑ ύψους 42 εκατομμυρίων ευρώ και από αμερικανικές εισαγωγές από την ΕΕ ύψους 126 εκατομμυρίων ευρώ (στοιχεία του 2019).
               
               
                  
                     (2)
                  
                        Άρθρο 21 παράγραφος 2 στοιχείο ε) της ΣΕΕ.
               
               
                  
                     (3)
                  
                        Πηγή: Eurostat.
               
               
                  
                     (4)
                  
                        
                  https://trade.ec.europa.eu/doclib/press/index.cfm?id=2178
               
               
                  
                     (5)
                  
                        Τα ποσά ανά έτος πρέπει να αποτελούν εκτίμηση με βάση τον τύπο ή τη μέθοδο που ορίζεται στο τμήμα 5. Για το έτος έναρξης, το ετήσιο ποσό καταβάλλεται κανονικά χωρίς μείωση ή κατ’ αναλογία.
               
               
                  
                     (6)
                  
                        Στην περίπτωση των παραδοσιακών ιδίων πόρων (τελωνειακοί δασμοί, εισφορές ζάχαρης), τα αναγραφόμενα ποσά πρέπει να είναι καθαρά ποσά, δηλ. τα ακαθάριστα ποσά μετά την αφαίρεση του 20 % για έξοδα είσπραξης.
               
               
                  
                     (7)
                  
                        Να χρησιμοποιηθεί μόνο αν είναι αναγκαίο.
               
            
      
    ---documentbreak--- 
      
         
               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 8.9.2020
            COM(2020) 496 final
            ΠΑΡΑΡΤΗΜΑ
            της
            πρότασης κανονισμού του Ευρωπαϊκού Κοινοβουλίου και του Συμβουλίου
            για την κατάργηση των τελωνειακών δασμών που επιβάλλονται σε ορισμένα προϊόντα
            
               
         
         
            
               ΠΑΡΑΡΤΗΜΑ 
            
            
               Τμήμα I (Συνδυασμένη Ονοματολογία της Ευρωπαϊκής Ένωσης)
            
            
                     
                        Κωδικός ΣΟ 
                     
                  
                  
                     
                        Περιγραφή 
                     
                     
                  
               
                     
                        0306 11 90 
                     
                  
                  
                     
                        Κατεψυγμένες καραβίδες «Palinurus Spp., Panulirus Spp. και Jasus Spp.», έστω και καπνιστές, έστω και χωρίς το όστρακό τους, όπου περιλαμβάνονται και εκείνες με το όστρακό τους, βρασμένες σε ατμό ή νερό (εκτός από ουρές καραβίδων) 
                     
                     
                  
               
                     
                        0306 12 10 
                     
                  
                  
                     
                        Κατεψυγμένοι αστακοί «Homarus Spp.», ολόκληροι, έστω και καπνιστοί ή βρασμένοι σε ατμό ή νερό 
                     
                     
                  
               
                     
                        030612 90 
                     
                  
                  
                     
                        Κατεψυγμένοι αστακοί «Homarus Spp.», έστω και καπνιστοί, έστω και χωρίς το όστρακό τους, όπου περιλαμβάνονται και αστακοί με το όστρακό τους, βρασμένοι σε ατμό ή νερό (εκτός από τους ολόκληρους) 
                     
                     
                  
               
                     
                        0306 32 10 
                     
                  
                  
                     
                        Αστακοί «Homarus Spp.», ζωντανοί 
                     
                  
               
               Τμήμα II (Δασμολόγιο των Ηνωμένων Πολιτειών)
            
            
                     
                        Δασμολογικός κωδικός 
                     
                  
                  
                     
                        Περιγραφή 
                     
                  
                  
                     
                        Ισχύων δασμός ΜΕΚ 
                     
                  
                  
                     
                        Νέος δασμός ΜΕΚ 
                     
                  
               
                     
                        1604 20 05 
                     
                  
                  
                     
                        Προϊόντα που περιέχουν κρέας μαλακοστράκων, μαλακίων ή άλλων ασπόνδυλων υδροβίων, παρασκευασμένα γεύματα 
                     
                  
                  
                     
                        10 %
                     
                  
                  
                     
                        5 %
                     
                  
               
                     
                        7013 41 50 
                     
                  
                  
                     
                        Γυάλινα αντικείμενα που προορίζονται για επιτραπέζια χρήση ή για την κουζίνα (εκτός από τα ποτήρια), από μολυβδούχο κρύσταλλο, που έχουν αξία μεγαλύτερη από 5 δολάρια ΗΠΑ ($) το καθένα 
                     
                  
                  
                     
                        6 %
                     
                  
                  
                     
                        3 %
                     
                  
               
                     
                        3214 90 50 
                     
                  
                  
                     
                        Μη πυρίμαχα επιχρίσματα επιφανειών για προσόψεις, εσωτερικούς τοίχους, δάπεδα, οροφές ή παρόμοιες επιφάνειες, που δεν έχουν ως βάση το καουτσούκ 
                     
                  
                  
                     
                        6,5 %
                     
                  
                  
                     
                        3,25 % 
                     
                  
               
                     
                        3601 00 00 
                     
                  
                  
                     
                        Προωθητική πυρίτιδα 
                     
                  
                  
                     
                        6,5 %
                     
                  
                  
                     
                        3,25 %
                     
                  
               
                     
                        9613 10 00 
                     
                  
                  
                     
                        Αναπτήρες τσέπης για τσιγάρα και παρόμοιοι αναπτήρες, αερίου, που δεν ξαναγεμίζουν 
                     
                  
                  
                     
                        8 %
                     
                  
                  
                     
                        4 %
                     
                  
               
                     
                        9613 90 80 
                     
                  
                  
                     
                        Μέρη για μη ηλεκτρικούς αναπτήρες και παρόμοιους αναπτήρες 
                     
                  
                  
                     
                        8 %
                     
                  
                  
                     
                        4 %